
Logisztikai kihívások egy fémfeldolgozó vállalat szezonalitási problémáin keresztül

Az élelmiszer vásárlás a vevők részéről egy bizalmi döntés. De legyünk őszintén magunkhoz, figyelünk-e az élelmiszer beltartalmi értékein és praktikumán kívül másra is? Senkinek nem jut eszébe egy bevásárlás alkalmával, hogy mennyivel járul hozzá a csomagolt termék minőségéhez a csomagolóanyag, ugye? A fogyasztóknak mindez természetes.
Tudunk valamit a csomagolóeszköz előállítójáról?
Tudományos Diákköri dolgozatom témájául a szülővárosomra, Nagykőrösre jellemző konzervipari tevékenységhez kapcsolódó konzervdoboz gyártás problémáját kívánom elemezni.
A szezonális komoly problémákat okoz a vállalat működésében. Kihívások elé állítja az értékesítést, a logisztikát, a termelést, az emberi erőforrás gazdálkodást és a pénzügyet is. A szezonális termelési mód nem más, mint a vevői igényeknek való megfelelés, melyek az év egy bizonyos szakaszában, szezontól függően jelentős megemelkednek, majd hirtelen esnek vissza, ami a kapacitások folyamatos racionalizálásával jár együtt.
Dolgozatom elméleti részében vállalati logisztikai rendszerben vizsgáltam a különböző tevékenységeket, majd ezt támasztottam alá a gyakorlati résszel. A szezonalitás egy aktuális és valós probléma, melyről kevés információ található, így ezt a Crown Magyarország Csomagolóipari Kft. közreműködésével ismerhettem meg.
A dolgozatom létrejöttét támogató vállalat segítségével olyan problémák kerültek felszínre melyek nehezítik a vállalat tevékenységét. Célom az volt, hogy rámutassak a téma fontosságára, bemutassam a Crown-nál betöltött szerepét és esetleges javaslatot tegyek a feltárt problémák egy részére.
Munkám során primer és szekunder kutatást is végeztem. Primer kutatásomat kvalitatív módszerrel, strukturált mélyinterjúk keretében folytattam le osztályvezetőkkel és menedzserekkel, míg kvantitatív módszerrel, a Crown Magyarország Csomagolóipari Kft. által rendelkezésemre bocsájtott statisztikai adattáblákat elemeztem, melyek alapján megismerhettem a problémát és ezek felhasználásával a későbbiekben számításokat, további kutatásokat végezhettem. Szekunder információt szakkönyvekből és szakfolyóiratokból szereztem, melyek hozzájárultak a dolgozat elméleti részéhez.
Miután minden információ a birtokomba jutott és összeállt dolgozatom érdemi része, levontam a következtetéseket. 
A szezonalitási probléma megoldására, hatásainak csökkentésére törekedni kell!



